CELEX: 62017TN0175
Language: fi
Date: 2017-03-15 00:00:00
Title: Asia T-175/17: Kanne 15.3.2017 – Ostvesta v. komissio

14.8.2017   
            
            
               FI
            
            
               Euroopan unionin virallinen lehti
            
            
               C 269/26
            
         Kanne 15.3.2017 – Ostvesta v. komissio
   (Asia T-175/17)
   (2017/C 269/38)
   Oikeudenkäyntikieli: latvia
   
      Asianosaiset
   
   
      Kantaja: Ostvesta SIA (Riika, Latvia) (edustaja: asianajaja J. Davidovičs)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan petostentorjuntaviraston (OLAF) kertomuksen THOR (2013) 11413-07/05/2013 ja siinä olevat 15 liitettä, lopullisen kertomuksen OF/2010/0827/B1, kertomuksen nro OF/2010/0827 ja kertomuksen THOR (2011) 27463 niiden sisältämien vakavien lainvastaisuuksien vuoksi, jotka rasittavat näitä asiakirjoja ja niiden perusteella annettujen suosituksia
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu siihen, että riidanalaisilla toimilla on sitova vaikutus Latvian veroviranomaisiin ja tuomioistuimiin ja niillä on välittömiä oikeusvaikutuksia, joilla loukataan kantajan etuja ja henkilöä koskevia ja varsinaisia oikeuksia muuttaen tämän oikeusasemaa, minkä vuoksi niitä on pidettävä kannekelpoisina toimina, kun huomioidaan
               
                           —
                        
                        
                           tullimaksujen, jotka kuuluvat ”unionin omiin varoihin”, luonne ja tästä jäsenvaltioille, joiden tehtävänä on kyseisten maksujen periminen, aiheutuvat velvoitteet,
                        
                     
                           —
                        
                        
                           OLAF:n luonne hallinnollisena tutkimuselimenä, joka korvaa komission ulkoisissa tutkimuksissa,
                        
                     
                           —
                        
                        
                           Euroopan komission rooli toimielimenä, jolla on täytäntöönpanotehtäviä tullikoodeksin soveltamisen yhteydessä.
                        
                     
         
               2)
            
            
               Toinen kanneperuste, joka perustuu siihen, että riidanalaiset toimet ovat lainvastaisia ja sisältävät lainvastaisuuksia siltä osin kuin
               
                           —
                        
                        
                           ne eivät sisällä yhtäkään keskeistä seikkaa, joista säädetään 11.9.2013 annetussa Euroopan parlamentin ja neuvoston asetuksessa (EU, Euratom) N:o 883/2013 eli toisin sanoen niissä ei ole mainintaa menettelyllisistä takeista, tutkimuksessa mukana olleista henkilöistä eikä kantajan oikeudellisten edustajien kuulemisesta ja niissä laiminlyödään alustavaa oikeudellista arviointia koskeva velvollisuus,
                        
                     
                           —
                        
                        
                           niissä suljetaan ilman perusteluita ja ristiriitaisella tavalla pois toimivaltaisten viranomaisten vastuu,
                        
                     
                           —
                        
                        
                           OLAF ei ole noudattanut velvollisuuttaan suorittaa tutkimuksensa objektiivisesti ja puolueettomasti, syyttömyysolettaman periaatetta noudattaen,
                        
                     
                           —
                        
                        
                           kertomuksessa ja loppuraportissa on virheellistä tietoa alustavan tutkimuksen puuttumisen tai sen puutteiden vuoksi,
                        
                     
                           —
                        
                        
                           polkumyyntitulleja koskevaa yhteisön lainsäädäntöä on rikottu ja sovellettu virheellisesti,
                        
                     
                           —
                        
                        
                           yhteisön lainsäädäntöä ja Taiwanin lainsäädäntöä, jotka koskevat Taiwanin BOFT:lle [Bureau of foreign trade] asetettua velvollisuutta, jonka mukaan sen on osoitettava niiden tavaroiden alkuperä, joille se antaa todistuksen, on rikottu ja sovellettu virheellisesti,
                        
                     
                           —
                        
                        
                           yhteisön tullikoodeksista 12.10.1992 annetun neuvoston asetuksen (ETY) N:o 2913/92 220 artiklan 2 kohdan b alakohtaa on rikottu ja sovellettu virheellisesti,
                        
                     
                           —
                        
                        
                           perustamissopimuksia ja niiden soveltamista koskevia oikeussääntöjä sekä Euroopan unionin perusoikeuskirjaa, muun muassa sen 41 artiklaa on rikottu.